Pijuosas
Pijuosas – ežeras Lietuvoje, Trakų rajone, 1 km į šiaurę nuo Dusmenų. Ilgis iš pietryčių į šiaurės vakarus 1,03 km, plotis iki 0,21 km. Altitudė 136,4 m. Gylis siekia 13,5 m. Krantai daugiausia statūs, aukšti, šiaurės vakaruose ir pietuose – žemi, pelkėti. Krantai apaugę siauru medžių ir krūmų ruožu. Aplinkui plyti pievos ir dirbami laukai. Pietuose iš Pijuoso išteka upelis į Didžiulio ežerą.. Greta ežero įsikūrę Dusmenys ir Varliai.